
Referat af kredsstyrelsesmødet
13. august 2026 


	
Dagsorden:	



1.	Godkendelse af dagsorden 															(LH)

	Godkendt


		
2. 	Nyt fra hovedstyrelsen																	(LH)


	Formanden orienterer om nyt fra hovedstyrelsen. 

Formanden informerede om, at der ikke har været afholdt møde i hovedstyrelsen siden sidste kredsstyrelsesmøde. Der arbejdes dog stadig med strategier ift. arbejdstid ifm. kommende overenskomstforhandlinger. 

I Sverige er der kommet en lov, der sættet loft på antallet af undervisningstimer. I Danmark er vi ikke vandt til, at der lovgives om overenskomstmæssige spørgsmål. 

Det vil først være på næste års kongres, at der tages beslutninger om, hvilken vej vi skal gå vedr. arbejdstid. 

Formanden og Per Breckling har taget initiativ til et forslag til formandskabet i DLF om, at man i kølvandet på dette års kongres får indkaldt til en arbejdstidskonference med kongresdelegerede. 


3.	Foreløbigt program for TR-konferencen den 25. og 25. september 			(LH)

Formanden orienterer om det foreløbige program for TR-konferencen. 

Kredsstyrelsen drøfter orienteringen.

Formanden orienterede om det foreløbige program:
Besøg på Vandkunsten og TR-møde
Oplæg fra medarbejder på Vandkunsten – evt. vedr. arbejdsmiljø
Christiansborg
Frokost i Øl-Halle: smørrebrødsbuffet
Arbejdermuseum

Der er overnatning på Hotel Hebron.
Der er booket bus.



4.	 	Budget 2027																			(LH)

Formandsskabet deltager i en temadag om økonomiaftalen for 2027 i Odense den 12. august 2026.

Formanden har taget initiativ til et læserbrev i Vejle Amts Folkeblad med overskriften ”Byrådet i Vejle Kommune skal investere i folkeskolen nu” sammen med formand for skolelederforeningen, Henrik Havnsgaard og fællestillidsrepræsentant fra BUPL, Mette Dahlgaard.

Formanden orienterer om sin politiske interessevaretagelse forud for budget 2027.

Kredsstyrelsen bidrager med opmærksomhedspunkter til budget 2027.

		Formanden orienterede fra temadagen.

Kommunerne er bundet op på, at de ikke må overskride budgettet, da kommunerne i så fald straffes. 
Der er også begrænsning på, hvor meget man må sætte skatten op – overskrides dette, er der også en straf.

Vejle Kommune er en vækstkommune, der bør investere. Vejle Kommune budgetterer højt, hvilket efterlader et rum til, at man faktisk kan bruge penge, Det er derfor ikke helt rigtigt, når vi får at vide, at vi ikke har råd. Det er det råderum, som 17/4 udvalget vil udfordre. 
Skoleledernes formand, BUPL og kredsformanden har skrevet et indlæg i VAF, hvor de opfordrer til, at politikerne forholder sig til anbefalingerne og afsætter penge til omstillingen. 

		Kommentarer fra kredsstyrelsen:
· Det foreslås, at kommunen/politikerne indsamler data, så de har noget konkret at måle på – det er vigtigt at gøre fra starten
· Det er vigtigt, at praktikerne får en stemme ind i projektet, så politikerne hører, hvordan det faktisk fungerer ude på skolerne. Formanden foreslår, at det tages op i Sammen om Skolen og i FagMED.
· En nysgerrighed på Vejle Kommunes økonomiske målsætning.
· En opmærksomhed på, at det på det specialiserede socialområde generelt er en underfinansiering, der udhuler andre velfærdsområder. 
· Alliance med andre faggrupper med samme interesse.



5.	 	Overordnede politiske målsætninger for Fag-MED i skoleåret 26/27		(LH)				 													
For skoleåret 2026/2027 er det Anne, Mark og Hanne, der repræsenterer Vejle Lærerkreds i Fag-MED. Lisbeth er 1. suppleant, Maria er 2. suppleant og Lars A er 3. suppleant. 

”Flere børn og unge sammen i lokale fællesskaber” er et helt overordnet tema for Fag-MED´s arbejde. 

Det igangværende arbejde har allerede defineret to temaer for politiske målsætninger:  

· Forældresamarbejde
· Høje følelsesmæssige krav

På kredsstyrelsesmødet vil Mark og Hanne uddybe, hvilke initiativer der allerede er taget ift. de to målsætninger. Kredsstyrelsen kvalificerer de to politiske målsætninger.

I to grupper drøfter kredsstyrelsen andre forslag til relevante politiske målsætninger for Fag-MED´s arbejde for det kommende skoleår. 

Der samles op i fællesskab.

		Hanne orienterede fra FagMED og de politiske målsætninger, der arbejdes med.  
		
Kredsstyrelsen drøftede de politiske målsætninger.

Praktiske forhold ifm. deltagelse i FagMED blev drøftet.



6.		TR-samtaler																			(LH)

Kredsstyrelsen fordeler sig på skemaet over TR-samtaler. Skemaet medbringes på kredsstyrelsesmødet.

Kredsstyrelsen fordelte TR samtalerne – der følges op med de to fraværende kredsstyrelsesmedlemmer.




7.   	Punkter til næste kredsstyrelsesmøde 											(LH)

· Arbejde med foreningens strategiske målsætninger i lokal sammenhæng (LH)
· Forhåndsaftalen (LH)
· Finansiering af praktik (LH)



8.		Facebook																				(LH)

		Kredsstyrelsen beslutter opslag på Facebook.

		Kredsstyrelsen aftalte opslag vedr. Fredagsbar og det kommunale budget.



9. Eventuelt																				(LH)

Intet

